
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.146.673/2024

REFERAT DE APROBARE
pentru proiectul de hotărâre privind aprobarea rezilierii prin acordul părților a contractului de închiriere nr.15.845/2024 încheiat între municipiul Alba Iulia și SC SKOMET SRL și aprobarea eșalonării plății chiriei restante datorate de SC SKOMET SRL în temeiul contractului de închiriere nr.15.843/2024

Prin proiectul de hotărâre supus spre dezbatere Consiliului Local al municipiului Alba Iulia, propun aprobarea rezilierii prin acordul părților a contractului de închiriere nr.15.845/2024 încheiat între municipiul Alba Iulia și SC SKOMET SRL precum și aprobarea eșalonării plății chiriei restante datorate de SC SKOMET SRL în temeiul contractului de închiriere nr.15.843/2024.


Cu privire la prezentul proiect de hotărâre, vă facem cunoscute următoarele:


Prin dispozițiile 379/2023 privind aprobarea închirierii prin licitație publică a două camere de gardă, în suprafață de 53,92 mp fiecare, situate în municipiul Alba Iulia, Cetatea Alba Carolina, la parterul Porții a III-a, s-a dispus închirierea prin licitație publică, pentru o perioadă de 5 ani, cu posibilitate de prelungire, în scopul desfășurării de activități comerciale de tip vânzare suveniruri, produse artizanale, presă și carte, informare turistică, produse de patiserie/cofetărie care nu necesită preparare la fața locului, băuturi răcoritoare, a două camere de gardă cu suprafața utilă de 53,92 mp fiecare, cu acces separat pentru fiecare dintre ele, situate în Municipiul Alba Iulia, Cetatea Alba Carolina, la parterul Porții a III-a, aparținând domeniului public al municipiului Alba Iulia, poziția pe Lista Monumentelor Istorice:codul LMI 2010, AB–II–a–A–00088, înscrisă în CF nr. 102537 Alba Iulia, cu nr.cadastral 102537-C1, având suprafața construită la sol de 630 mp, cu cod de clasificare 1.6.8 și valoare de inventar 9.063.519,85 lei.

Preţul minim de pornire al licitației publice a fost stabilit la suma de 270 Euro/lună, pentru fiecare dintre cele două camere în parte, conform Raportului de Evaluare întocmit de evaluator Adriana Roșu.


Cele două spații sunt numerotate astfel:

-Spațiul I este spațiul din stânga Porții a III-a, pe sensul de intrare dinspre interiorul Cetății spre Obeliscul lui Horea, Cloșca și Crișan

-Spațiul II este spațiul din dreapta Porții a III-a, pe sensul de intrare dinspre interiorul Cetății spre Obeliscul lui Horea, Cloșca și Crișan.


După adoptarea de către Consiliul Local al municipiului Alba Iulia a HCL nr.379/2023, pentru punerea în practică a acesteia, s-a trecut de către Serviciul Contracte, Patrimoniu la organizarea licitației publice, licitație care a avut loc la data de 09.01.2024.


Pentru Spațiul nr.1 au fost depuse 7 oferte, fiind declarată câștigătoare SC SKOMET SRL aceasta oferind cel mai mare preț de închiriere, respectiv 2.011,86 euro/lună, între aceasta și municipiul Alba Iulia fiind încheiat contractul de închiriere nr.15.843/2024.


Pentru Spațiul nr.2, au fost depuse 6 oferte, fiind – de asemenea – declarată câștigătoare SC SKOMET SRL aceasta oferind cel mai mare preț de închiriere, respectiv 3.017,49 euro/lună, între aceasta și municipiul Alba Iulia fiind încheiat contractul de închiriere nr.15.845/2024.


Prin adresa înregistrată la Primăria municipiului Alba Iulia sub nr.134.790/2024, SC SKOMET SRL solicită aprobarea suspendării activității societății în cele două spații ce fac obiectul contractelor de închiriere nr.15.843/2024 și nr.15.845/2024 pe perioada noiembrie 2024 – martei 2005.


Având în vedere că, potrivit dispozițiilor din caietul de sarcini și din cele două contracte de închiriere, activitatea desfășurată în cele două spații are un caracter permanent și nu unul sezonier (lucru de altfel cunoscut de petentă la data depunerii ofertelor de către aceasta), aprobarea acestui capăt de cerere al petentei nu se poate face decât prin încheierea unor acte adiționale la cele două contracte, lucru care nu poate fi realizat, acest fapt conducând la modificarea condițiilor inițiale care au stat la baza desfășurării licitațiilor publice, ceea ce ar crea un avantaj ofertantului declarat câștigător în defavoarea celorlalți ofertanți.


Din acest punct de vedere, considerăm că acest capăt de cerere al petentei contravine legislației în vigoare și se impune a fi respins.


Prin aceeași adresă, petenta SC SKOMET SRL solicită ca, în cazul în care primul capăt de cerere va fi respins, să fiți de acord cu rezilierea contractului de închiriere nr.15.845/2024, lucuru care considerăm că este posibil prin acordul părților, potrivit dispozițiilor  art.8, pct.8.1, subpunctul 2 din contractul de închiriere nr.15.845/2024 încheiat între municipiul Alba Iulia și SC SKOMET SRL, dispoziții care prevăd posibilitatea rezilierii contractului prin acordul, exprimat în scris, al părților contractante, luând în considerare motivele invocate de petentă în adresa depusă la Primăria municipiului Alba Iulia.


Luând în considerare faptul că, SC SKOMET SRL datorează bugetului local chiria restantă și majorările de întârziere aferente, propunem ca rezilierea să opereze doar cu condiția  achitării de către SC SKOMET SRL a restanțelor la plata chiriei datorate până la data rezilierii contractului (1 decembrie 2024) și a majorărilor de întârziere aferente, majorări calculate până la data plății inclusiv, debite rezultate din contractul de închiriere nr.15.845/2024, într-o perioadă de cel mult 12 luni începând cu data de 1 ianuarie 2025.


Precizăm faptul că, la data întocmirii prezentului proiect de hotărâre, petenta datorează suma totală de 24.555,13 euro din care suma de 23.456,73 euro reprezintă debitul restant (chiria aferentă lunilor mai-decembrie 2024 și parțial pentru lunile martie și aprilie 2024, în aceste din urmă 2 luni fiind efectuate plăți parțiale ale chiriei), iar suma de 1.098,39 euro reprezintă majorările de întârziere aferente acestor debite.


Totodată, prin adresa înaintată Primăriei municipiului Alba Iulia, SC SKOMET SRL mai solicită să fiți de acord cu eșalonarea la plată a debitelor restante datorate de aceasta în temeiul celuilalt contract de închiriere, înregistrat sub nr.15.843/2024, tot pe o perioadă de 12 luni în aceleași condiții, pentru acest contract de închiriere nefiind formulată o solicitare de reziliere, petenta nedorind să renunțe la acest contract.


Precizăm faptul că, la data întocmirii prezentului proiect de hotărâre, petenta SC SKOMET SRL datorează bugetului local, în baza contractului de închiriere nr.15.843/2024, suma totală de 17.368,21 euro din care suma de 16.700,24 euro o reprezintă debitul restant (chiria aferentă lunilor mai – decembrie 2024 și parțial pentru lunile martie și aprilie 2024, în aceste 2 luni debitoarea efectuând plăți parțiale ale chiriei), iar suma de 667,97 euro reprezintă majorările de întârziere aferente acestor debite.


Pentru mai buna dumneavoastră edificare, anexăm prezentului proiect de hotărâre situații ale debitelor datorate de petentă în temeiul celor două contracte de închiriere.

La redactarea prezentului proiect de hotărâre au mai fost avute în vedere dispozițiile art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a” și ale art.332 - 348 din OUG nr.57/2019 privind Codul Administrativ, cu modificările și completările ulterioare.

Primar

Pleșa Gabriel Codru
